Beszámoló

2024.11.05-én korán reggel keltünk és hosszú utazás után megérkeztünk a Colegio La Salle La Laguna iskolába. A diákok és a tanárok is, mint már régóta ismerős barátok köszöntöttük egymást. A hetekkel ezelőtt elkezdődött online kapcsolatfelvétel eredménye volt az előbb említett valós találkozás. A diákok azonnal megtalálták a közös nyelvet, jól kommunikáltak egymással. Már az első nap megismerkedtünk a Kanári-szigetek éghajlatával, földrajzával, értékeivel és turizmusával. A csodálatos videó egyik üzenete az volt, hogy a kis sziget életének védelméért, megóvásáért minden meg kell tenni. Ezután a helyi népviseletet néztük meg és közös tánctanításban vettünk részt. Közös fotók készültek a beöltözött diákokról és a tánc fantasztikus pillanatiról. A program szünetében megízelhettünk néhány helyi specialitást, szószokat, húst, süteményt. Minden diáknak, minden résztvevőnk már az első pillanattól kezdve fejlődött a nyelvi kompetenciája, kommunikációja, toleráns viselkedése, az ismeretek megismerésének vágya.

A második nap első kérdése diákjainak falé, hogyan telt az estétek? Minden tanuló örömmel mondta, hogy nem volt semmi sem ismeretlen, hiszen az utazást megelőző online kapcsolatfelvétel során megismerkedtek a szülőkkel, a lakással és a nekik szánt szobával is. Megnyugtatóvá vált mindannyiunk számára, hogy gyermekeink szép helyen és családias környezetben vannak. Tanulóink személyes és társas kompetenciájának fejlesztése új környezetben még hatékonyabbá vált. Előkerültek az okos telefonokra letöltött fordítók is, a szülőkkel való beszélgetések során. Így a digitális kompetenciájuk fejlesztése is erősödött.

A programok között szerepelt az érzékenyítés is. A La Salle iskola ebben nagyon jó példát mutatott számunkra. Láthattuk, hogy együtt nevelik és oktatják a fogyatékkal élőket a t9bbiekkel. Mindannyiunk szívébe maradt az a kisfiú, aki az ebédlőben a diákoknak és nekünk is örömmel mutogatta a nyakába helyezett érmet. Örömében még táncra is perdített minket. Tanulóink még napokkal később is csodálattal emlékeztek vissza ezekre a pillanatokra.

Az iskolakertben a diákok együtt tevékenykedtek, ültettek és szépítették az ültetvényt. Ott mutatták meg nekünk a sziget védett pillangóját, melynek kiépítették az életterét az ágyások között. A kihelyezett természettudományos tanóra keretében a kert szépségei mellett az élet csodájának is részesei lehettünk. Egy helyen láthattuk a pillangó kifejlődését, a hernyót, a bábot és magét a pillangót. Számos fotót és videót készítettek. Véleményem szerint ezen percek fontossága mélyen beépültek mindenki tudatába, hogy mennyire fontos környezetünk megóvása.

Az ökotudatos gondolkodás, a fenntarthatóság megerősítésének egyik programja volt, hogy kilátogattunk a helyi piacra. A kézműves termékek megismerése mellett kiderült, hogy mit tudnak termelni a helyi lakosok és mit kell hajón behozniuk a mindennapokban. Ezen ismeretek megélése jobban elmélyítette bennünk a sziget, Földünk védelmének fontosságát. A piacon megvásárolt termékeket a saját maguk által díszített ökotáskába gyűjtötték.

Csodálatos túrán vettünk részt, mely a Teide vulkánjához vezetett. A szubtrópusi éghajlat változatos megjelenése, a biodiverzitás csodálattal vett körül minket. A diákok - kisebb csoportokban - ezen az úton a környezetvédelemmel kapcsolatban kis videókat készítettek. Egyre gyarapodott a környezettudatos turizmus dokumentációja.

Fantasztikus érzés volt mindannyiunk számára az Unesco világörökség részén sétálni, majd a történelmi és archeológiai múzeumban a sziget történetével megismerkedni. Ezután a tanuló párok kincsvadászatra indultak. Az applikáció segítségével bemutathatták tudásukat, nagy sikernek örvendett a játék.

Az aktív mozgás is része volt szakmai kirándulásunknak. Minden nap voltak közös sportfoglalkozások és ellátogattunk a lenyűgöző Siam Parkba. A vízi attrakciók sokasága gyönyörű trópusi környezetbe volt ágyazva. Mindenhol tisztaság, szelektív szemétgyűjtés, megújuló energia a működéshez, víztakarékos felhasználás egyszóval fenntarthatóság. Diákjaink hatalmas örömmel számoltak be a Loro parkban tett kirándulásukról. Ide a családok révén jutottak el. Egy hét alatt megismerhették a sziget összes csodáját.

Az élményeikről podcast beszélgetésben számoltak be, ami szintén része a digitális dokumentációnak.

A program alatt felépített „Erasmus-ház” stabil alapokkal rendelkezik, amire lehet és érdemes újabb emeleteket húzni valamint dekorálni a megélt pillanatok képeivel érzéseivel.

Tenerife, 2024. november 11.

Cseri Gábor János